Foto: Tashqi mehnat migratsiyasi agentligi Tashqi mehnat migratsiyasi agentligi Rossiya va Ukraina hududlarida bo‘lib turgan O‘zbekiston fuqarolarini yana bir bor ogohlikka chaqirdi. So‘nggi kunlarda Rossiya va Ukraina o‘rtasidagi harbiy harakatlar hamda ushbu davlatlar hududlarida bo‘lib turgan O‘zbekiston fuqarolari bilan bog‘liq turli xabarlar tarqalayotgani qayd etilgan. «Shu munosabat bilan, Rossiya hududida vaqtincha mehnat faoliyatini amalga oshirayotgan O‘zbekiston fuqarolaridan Rossiya va Ukraina o‘rtasidagi ziddiyatli hududlarga ishlash maqsadida bormaslikni, harbiy harakatlarda ishtirok etmaslikni so‘raymiz», — deyiladi xabarda.